CELEX: 32010L0058
Language: el
Date: 2010-08-23 00:00:00
Title: Οδηγία 2010/58/ΕΕ της Επιτροπής, της 23ης Αυγούστου 2010 , για την τροποποίηση της οδηγίας 91/414/ΕΟΚ του Συμβουλίου όσον αφορά την επέκταση της χρήσης της δραστικής ουσίας iprodione  Κείμενο που παρουσιάζει ενδιαφέρον για τον ΕΟΧ

24.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 221/12
            
         ΟΔΗΓΊΑ 2010/58/ΕΕ ΤΗΣ ΕΠΙΤΡΟΠΉΣ
   της 23ης Αυγούστου 2010
   για την τροποποίηση της οδηγίας 91/414/ΕΟΚ του Συμβουλίου όσον αφορά την επέκταση της χρήσης της δραστικής ουσίας iprodione
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1 δεύτερο εδάφιο δεύτερη περίπτωση,
   Εκτιμώντας τα ακόλουθα:
   
               (1)
            
            
               Με την οδηγία 2003/31/ΕΚ της Επιτροπής (2), η ουσία iprodione συμπεριλήφθηκε ως δραστική ουσία στο παράρτημα Ι της οδηγίας 91/414/ΕΟΚ.
            
         
               (2)
            
            
               Με την αίτησή του για την καταχώριση της ουσίας iprodione, ο μόνος κοινοποιών, η εταιρεία Bayer, υπέβαλε στοιχεία σχετικά με τις χρήσεις μυκητοκτόνου με τα οποία υποστήριξε το γενικό συμπέρασμα ότι μπορεί να αναμένεται ότι τα φυτοπροστατευτικά προϊόντα που περιέχουν iprodione θα ικανοποιούν τις απαιτήσεις ασφάλειας που ορίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ.
            
         
               (3)
            
            
               Εκτός της χρήσης αυτής, ένας άλλος κοινοποιών, η εταιρεία DEVGEN, υπέβαλε αίτηση τροποποίησης για να μπορεί η ουσία iprodione να χρησιμοποιείται ως νηματοδοκτόνο. Για να τεκμηριώσει την εν λόγω επέκταση της χρήσης, ο κοινοποιών, η εταιρεία DEVGEN, υπέβαλε συμπληρωματικές πληροφορίες.
            
         
               (4)
            
            
               Η Γαλλία αξιολόγησε τις πληροφορίες που υποβλήθηκαν και ενημέρωσε την Επιτροπή στις 12 Ιανουαρίου 2010 σχετικά με τα συμπεράσματά της, σύμφωνα με τα οποία η αιτούμενη επέκταση της χρήσης δεν δημιουργεί κανένα πρόσθετο κίνδυνο πέραν αυτών που έχουν ήδη ληφθεί υπόψη στις ειδικές διατάξεις για την ουσία iprodione στο παράρτημα I της οδηγίας 91/414/ΕΟΚ και στην έκθεση επανεξέτασης της Επιτροπής για την εν λόγω ουσία. Συγκεκριμένα, η Γαλλία προετοίμασε πολλές προσθήκες στην έκθεση αξιολόγησης στους εν λόγω τομείς της αξιολόγησης του κινδύνου, τα συμπεράσματα της οποίας συνηγορούν στην αποδοχή αυτής της επέκτασης χρήσης.
            
         
               (5)
            
            
               Επομένως, κρίνεται δικαιολογημένη η τροποποίηση των ειδικών διατάξεων για την ουσία iprodione.
            
         
               (6)
            
            
               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.
            
         
               (7)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα Ι της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν, το αργότερο έως τις 24 Δεκεμβρίου 2010, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και της παρούσας οδηγίας.
   Εφαρμόζουν τις διατάξεις αυτές από τις 25 Δεκεμβρίου 2010.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   Άρθρο 3
   Η παρούσα οδηγία αρχίζει να ισχύει από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 23 Αυγούστου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 230 της 19.8.1991, σ. 1.
   
      (2)  ΕΕ L 101 της 23.4.2003, σ. 3.
   
      ΠΑΡΑΡΤΗΜΑ
      Στο παράρτημα I της οδηγίας 91/414/ΕΚ, η σειρά 50 αντικαθίσταται από τα εξής:
      
         
                     Αριθ.
                  
                  
                     Κοινή ονομασία, αριθμοί αναγνώρισης
                  
                  
                     Ονομασία IUPAC
                  
                  
                     Καθαρότητα (1)
                     
                  
                  
                     Έναρξη ισχύος
                  
                  
                     Λήξη της καταχώρισης
                  
                  
                     Ειδικές διατάξεις
                  
               
                     «50
                  
                  
                     Iprodione
                     Αριθμός CAS 36734-19-7
                     Αριθ. CIPAC 278
                  
                  
                     3-(3,5-διχλωροφαινυλο)νισοπροπυλ-2,4-διοξο-ημιδαζολιδίνη-1-καρβοξιμίδη
                  
                  
                     960 g/kg
                  
                  
                     1η Ιανουαρίου 2004
                  
                  
                     31 Δεκεμβρίου 2013
                  
                  
                     Επιτρέπεται να χρησιμοποιείται μόνο ως μυκητοκτόνο και νηματοδοκτόνο.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης επανεξέτασης για την ουσία iprodione, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 3 Δεκεμβρίου 2002. Στη συνολική αυτή εκτίμηση τα κράτη μέλη:
                     
                                 —
                              
                              
                                 να αποδίδουν ιδιαίτερη προσοχή στη δυνητική μόλυνση του υπόγειου υδροφόρου ορίζοντα όταν η δραστική ουσία εφαρμόζεται εντατικά (ιδιαίτερα σε χλοοτάπητα) σε όξινα εδάφη (pH μικρότερο από 6) υπό ευπαθείς κλιματολογικές συνθήκες,
                              
                           
                                 —
                              
                              
                                 πρέπει να λαμβάνουν προσεκτικά υπόψη τους τον κίνδυνο για τα υδρόβια ασπόνδυλα, σε περίπτωση που η δραστική ουσία χρησιμοποιείται άμεσα πλησίον των επιφανειακών υδάτων. Θα πρέπει να εφαρμόζονται, όποτε ενδείκνυται, μέτρα άμβλυνσης του κινδύνου.»
                              
                           
               
      
         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση επανεξέτασης.